Document ID: 31995R1362

Komisijas Regula (EK) Nr. 1362/95
(1995. gada 15. jūnijs),
ar ko groza Regulu (EK) Nr. 785/95, ar kuru paredz sīki izstrādātus noteikumus Padomes Regulas (EK) Nr. 603/95 par žāvētas rupjās lopbarības tirgus kopīgo organizāciju piemērošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 21. februāra Regulu (EK) Nr. 603/95 par žāvētas rupjās lopbarības tirgus kopīgo organizāciju [1], kas grozīta ar Regulu (EK) Nr. 684/95 [2], un it īpaši tās 18. pantu,
tā kā Komisijas Regula (EK) Nr. 785/95 [3] nosaka sīki izstrādātus noteikumus atbalsta avansa maksājumiem; tā kā to grozījumu dēļ, kuri izdarīti Regulas (EK) Nr. 603/95 6. pantā attiecībā uz šiem avansiem, attiecīgi ir jākoriģē arī Regulas (EK) Nr. 785/95 6. pants;
tā kā, ņemot vērā dažus sezonāla rakstura ierobežojumus, ar ko jāsastopas ražotājiem, ir jākoriģē līgumu slēgšanas termiņš un datums, kurā tie un piegādes deklarācijas ir jāiesniedz kompetentajām iestādēm, vienlaikus tomēr nodrošinot, ka ar to netiek vājināta ieviestā pārbaudes sistēma;
tā kā no 1995. gada 1. aprīļa ar Regulu (EK) Nr. 785/95 no atbalsta, ko izmaksā par rupjās lopbarības pārstrādi, tiek izslēgti tie produkti, kas minēti I pielikumā Padomes Regulā (EEK) Nr. 1765/92 [4], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un no šiem produktiem iegūtie lopbarības produkti, izņemot lopbarības lupīnu pirms ziedēšanas; tā kā pirms Regulas (EK) Nr. 785/95 stāšanās spēkā atsevišķi ražotāji jau bija noslēguši līgumus ar pārstrādes uzņēmumiem par dažu tādu produktu piegādi pārstrādei; tā kā tiem produktiem, kas iegūti no apgabaliem, kuri nevar gūt labumu no atbalsta, kas noteikts Regulā (EEK) Nr. 1765/92, attiecīgi nevar pretendēt uz atbalstu; tā kā līdz ar to ir jāpieņem, ka tādi uzņēmumi var saņemt atbalstu par minēto produktu žāvēšanu tikai 1995./1996. tirdzniecības gadam;
tā kā šajā Regulā minētie pasākumi atbilst Apvienotās labības, tauku un žāvētas rupjās lopbarības komitejas atzinumam,
IR PIEŅĒMUSI ŠO REGULU.
1. pants
Regula (EK) Nr. 785/95 tiek grozīta.
1. Regulas 6. pantu aizvieto ar šādu:
"6. pants
1. Avansa maksājumu, kurš ir paredzēts Regulas (EK) Nr. 603/95 6. panta 1. punktā un attiecas uz vienu no nodrošinājumiem, kas minēti tajā pašā punktā, var piešķirt labuma guvējam tikai tad, ja atbalsta pieteikumam ir pievienots apliecinošs dokuments par to, ka ir iesniegts attiecīgais nodrošinājums.
2. Lai pārbaudītu tiesības uz atbalstu, dalībvalstis veic nepieciešamos pasākumus 90 dienu laikā pēc pieteikuma iesniegšanas.
3. Atlikumu, kas paredzēts Regulas (EK) Nr. 603/95 6. panta 3. punktā, vajadzības gadījumā izmaksā 60 dienu laikā pēc tā datuma, kad Komisija publicē minētā atlikuma summu Eiropas Kopienu Oficiālajā Vēstnesī."
2. Regulas 8. pantu groza šādi:
a) 4. punktu aizvieto ar šādu:
"4. Līgumus un piegādes deklarācijas, kas minētas 1., 2. un 3. punktā, sagatavo rakstiski vismaz divas darba dienas pirms piegādes datuma un ne vēlāk kā 14. septembrī pēc minētā tirdzniecības gada sākšanās.";
b) datumu "31. augusts" 5. punkta pirmajā teikumā aizvieto ar "15. septembris".
3. Ieraksta šādu 17.a pantu:
"17.a pants
1. Neatkarīgi no 2. panta 1. punkta un tikai 1995./1996. tirdzniecības gadam pārstrādes uzņēmumi drīkst iesniegt pieteikumus atbalstam, kas paredzēts Regulas (EK) Nr. 603/95 3. pantā, attiecībā uz zaļo labību, ko piegādājuši ražotāji, kuri:
- ir audzējuši šo labību uz zemes, kas netika deklarēta platībatkarīgā atbalsta pieteikumā, lai saņemtu atbalstu par laukaugiem, kas paredzēts Regulā (EEK) Nr. 1765/92, un
- pirms Regulas (EK) Nr. 785/95 stāšanās spēkā ir veikuši sējas darbus vai ir noslēguši līgumus ar attiecīgajiem pārstrādes uzņēmumiem par minētās labības piegādi, lai to pārstrādātu žāvētā rupjā lopbarībā.
2. Kompetentās iestādes dalībvalstīs pieņem nepieciešamos kontroles pasākumus, lai nodrošinātu atbilstību 1. punktam."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 1995. gada 15. jūnijā

Labels: 17
19
5
6